Իսկ բնագրի բովանդակությունը հետևյալն է. բժիշկ Ջոն Դուլիթլն իր քրոջ` Սառայի հետ ապրում է Անգլիայի գյուղերից մեկում: Նա կենդանիներին այնքա~ն շատ է սիրում, այնպե~ս է կլանվում նրանցով, որ ակամա իրենից վանում է իր հաճախորդներին ու աղքատանում է: Բայց իր թութակ Պոլինեզիայի օգնությամբ սովորելով կենդանիների լեզուն` նա հաջողությամբ անասնաբուժական գործունեություն է ծավալում ու մեծ հեղինակություն է ձեռք բերում ամբողջ կենդանական աշխարհում: Աֆրիկայի կապիկներին համաճարակից փրկելու համար նա արշավախումբ է կազմակերպում: Աֆրիկայի ափերին մոտենալիս` բժշկի` իր սիրելի կենդանիներով լեցուն նավը խորտակվում է ու դեպի կապիկների երկիր տանող ճանապարհին բժիշկն ու իր կենդանիները գերի են ընկնում տեղի թագավորին, որն այնքան էր տուժել եվրոպացի գաղութարարներից, որ չէր ուզում իր երկիր թողնել թեկուզ մեկ սպիտակամորթի: Դուլիթլն ու իր բարեկամները կարողանում են փախչել գերությունից, հասնել կապիկների երկիր ու նրանց փրկել համաճարակից: Ի նշան երախտագիտության` կապիկները բժշկին են նվիրում միաեղջյուրից ու քարայծից սերված երկգլխանի գազլին: